આમ જોઈએ તો આમ આદમી પાર્ટીના સર્વેસર્વા અને ટૂંકા સમયગાળામાં લોકનાયક બની ગયેલા અરવિંદ કેજરીવાલ વિશે લોકોનો સંપૂર્ણ મોહભંગ થઈ ચૂક્યો છે, તેવું કહી શકાય તેમ નથી. આજે પણ લોકો કેજરીવાલના સંઘર્ષની પ્રશંસા કરતા થાકતા નથી, પરંતુ હવે લોકો સર્જિકલ સ્ટ્રાઇક માટે પણ સાબિતી માગતા અને વાત-વાત પર વડાપ્રધાન પર શબ્દતીર તાકતા કેજરીવાલની કેટલીયે હરકતો પર સવાલો કરવા લાગ્યા છે. વિધાનસભાની ચૂંટણી વખતે પાણીની બાબતમાં હરિયાણાને બદલે પંજાબની હિમાયત કરવાના મુદ્દે તેઓ ખાસ્સા અળખામણા સાબિત થયા. ભિવાની જિલ્લાના સરહદી ગામ ખેડા કે જ્યાં કેજરીવાલના દાદા-પરદાદાઓની લોકસેવાના કારણે તેમના કુટુંબને ખૂબ માન-સન્માન મળતું તે ગામના લોકો હવે નિરાશાજનક સ્વરમાં એવું પણ કહેવા લાગ્યા છે કે અરવિંદ કેજરીવાલ ભલે અમારો ભાઈ છે, અમારા ગામનું નામ તેણે રોશન કર્યું છે, પરંતુ દિલ્હીના મુખ્યમંત્રી તરીકે હવે તેનું નામ ભરોસાપાત્ર રહ્યું નથી. લોકોની આ નિરાશા ૩ વર્ષ જેટલાં સમયગાળા દરમિયાન જ જો બહાર આવતી હોય તો તે કેજરીવાલ તથા તેની પાર્ટી માટે ચોક્કસ ચિંતાજનક છે. આમ આદમી પાર્ટી એક એવો પક્ષ છે, જેમાં ગરીબ અને મધ્યમવર્ગના લોકોની આસ્થા ઘણા મોટાપાયે જોડાયેલી છે. દિલ્હીની બહાર પણ અન્ય રાજ્યોમાં તેની અસર છે. મૂડીવાદીઓ તથા સ્થાપિત હિતો સામે નહીં ઝૂકવાનું કેજરીવાલનું વલણ અને સંઘર્ષ માટેની આક્રમકતા તથા પ્રતિબદ્ધતા દ્વારા કેજરીવાલે લોકહૃદયમાં જે સ્થાન મેળવ્યું છે, તે ભારતના રાજકારણમાં ઉદાહરણ સ્વરૃપે જવલ્લે જ જોવા મળે છે. આથી તેની ભૂલ હોય,